cyanic-selkie/wikianc huggingface dataset:
Ceraukstes pagasts
Apdzīvotās vietas
Lielākās apdzīvotās vietas ir Ceraukste (pagasta centrs), Ārce, Bangas, Janeikas, Liellauki, Mēmele, Mucenieki, Mūsa, Pumpēni.
Deivida glečers
Deivida glečers ir ievērojamākais no Viktorijas Zemes šļūdoņiem. To veido divas galvenās ledus straumes, kas sākas Austrumantarktīdas plato un novada uz okeānu ledu no ~200 000 km² lielas teritorijas. Ledus caurplūdes apjoms ir 7,8 +/- 0,7 km³/gadā. Ziemeļu straume novada ledu no Taloja ledus kupola. Galvenā straume novada ledus masas no plaša areāla līdz pat Čārli ledus kupolam, kas, šķērsojot Transantarktīdas kalnu grēdu, rezultējas iespaidīgā leduskritumā — tā sauktajā Deivida katlā (David Cauldron). .
Glečers ir vairāk kā 95 km garš un šķērso Transantarktīdas kalnu grēdu cauri Prinča Alberta kalniem austrumu virzienā. Ietek Rosa jūrā starp Reinoldsa un Filipi zemesragiem, kur glečers veido peldošu ledus masu - Drigalska ledus mēli.
Glečeru 1908. gada novembrī atklāja Ernesta Šekltona ekspedīcijas "ziemeļu grupa" Sidnejas universitātes profesora T. Edžvorta-Deivida vadībā, kā vārdā tas arī nosaukts.
Kima Gevārta
Kima Gevārta (dzimusi Lēvenā) ir bijusī beļģu sprintere. Startēja 60, 100 un 200 metru distancēs. Izcīnījusi zelta medaļu 2008. gada Vasaras Olimpiskajās spēlēs 4x100 m stafetē.
Puds
Puds ir vēsturiska masas mērvienība krievu mērvienību sistēmā.
Kopš 1899. gada Krievijā pieņemtā nolikuma 1 puds = 16,380496 kg.
Krustalīce
Krustalīce, saukta arī Kristalīce, augštecē Aizupe, ir Pededzes labā pieteka Gulbenes novadā. Sākas uz ziemeļiem no Krapas. Tek pa Gulbenes paugurvaļņa austrumu nogāzi un Austrumlatvijas zemieni. Ietek Pededzē pie Ostroviešiem. Lejtecē 12 km garumā upe regulēta, pārveidota par novadgrāvi. Lielākās pietekas: Asarupe (13 km), Āriņupīte (11 km), Vienvārstes strauts (9 km), Alksne. Lielākās apdzīvotās vietas krastos: Gulbene, Stradi, Lejasstradi.
Krustalīci šķērso autoceļi P36 un P37, kā arī dzelzceļa līnija Pļaviņas—Gulbene.
Rakvere
Rakvere ir pilsēta Igaunijas ziemeļos, Rietumviru apriņķī, 20 km uz dienvidiem no Somu līča. Viens no populārākajiem tūrisma objektiem ir Rakveres pils drupas.
Vēsture
1226. gadā Latviešu Indriķis Livonijas hronikā aprakstīja Viruzemes koka pili Tarvanpea, kas stāvēja uz kalna šīs pilsētas apkārtnē. Livonijas krusta karu laikā koka pili iznīcināja. Pēc kara cietokšņa drupu vietā tika uzbūvēta liela akmens pils. 1268. gada 18. februārī Lietuvas-Livonijas kara (1262—1282) laikā pie Rakveres pils notika Rakveres kauja, kurā apvienotais Tērbatas bīskapijas, Dāņu Igaunijas, Sāmsalas-Vīkas bīskapijas un Livonijas ordeņa karaspēks apturēja Novgorodas organizētā krievu kņazu karaspēka iebrukumu Dāņu Igaunijā.
1346. gadā Livonijas ordenis nopirka Viruzemi līdz ar citām Ziemeļigaunijas zemēm no Dānijas karaļa Valdemāra IV. Livonijas ordenis jauniegūtajās zemēs izveidoja Rakveres fogteju.
Livonijas kara laikā to 1558. gadā ieņēma Krievijas caristes karaspēks. 1581. gadā Zviedrijas armija Pontusa de la Gardija vadībā atkaroja cietoksni. 1582. gada Jamas Zapoļskas miera līguma krievu tekstā Rakveres pils pieminēta kā Ракобож. Pieminēta 1595. gada Teusinas miera līgumā starp Krieviju un Zviedriju kā Wesenberg, kas kalpoja kā Zviedru Igaunijas austrumu daļas cietoksnis. Sagrauta Poļu-zviedru kara laikā 1605. gadā un Lielajā Ziemeļu karā 1703. gadā.
Sadraudzības pilsētas
Rakveres sadraudzības poilsētas ir :
Skrejviļņa lampa
Skrejviļņa lampa (angļu: Traveling-Wave Tube, TWT) - vakuuma elektroierīce (elektronu lampa) superaugstfrekvences (SAF) radioviļņu ģenerēšanai un pastiprināšanai.
Skrejviļņa lampas darbības princips
Skrejviļņa lampā augstfrekvences elektromagnētisko svārstību ģenerēšana un pastiprināšana notiek, elektromagnētiskajam vilnim, kas pārvietojas pa spirāli (skrejvilnim) mijiedarbojoties ar elektronu kūli. Atšķirībā no pretviļņa lampas, skrejvilnis un elektronu plūsma pārvietojas vienā virzienā.
Skrejviļņa lampu tipi
Ir divi skrejviļņa lampu tipi: lampas, kurās SAF svārstībās pāriet elektronu kinētiskā enerģija (magnētiskais lauks vērsts paralēli elektronu kūlim un fokusē to) un tādas lampas, kurās SAF svārstībās pāriet elektronu potenciālā enerģija (magnētiskais lauks perpendikulārs elektronu kūlim).
Skrejviļņa lampu pielietošana
Skrejviļņa lampas lieto dažādās augstfrekvences ierīcēs kā pastiprinātājus un ģeneratorus.
Stšegoma
Sčegomas apkaimē izrakumos atrasti pirmatnējā cilvēka Homo erectus atliekas.
Rakstos pilsēta pirmoreiz minēta 1155. gadā. Austrijas mantojuma kara laikā 1745. gada 4. jūnijā netālu no pilsētas notika Hoenfrīdbergas kauja, kurā prūšu karaspēks Frīdriha Lielā vadībā sakāva austriešu un sakšu apvienoto karaspēku. 19. gadsimtā pilsēta attīstījās kā granīta ieguves centrs.
Līdz 1945. gadam pilsēta ietilpa Vācijas sastāvā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
Pilsētas apkaimē dzimis Luftwaffe ģenerālfeldmaršals Volframs fon Rihthofens (Wolfram Freiherr von Richthofen, 1895—1945).
Parastā sekstaine
Parastā sekstaine (la) - daudzgadīgs 20 - 60 cm augsts graudzāļu dzimtas lakstaugs. Bieži sastopams pļavās, norās. Veido sīkus cerus. Stumbru nedaudz, tie taisni, gludi, smalki rievaini, ar lapām. Lapas pamīšus, vienkāršas, veselas, 0,2 - 0,3 cm platas, plakanas, galotnē raupjas un nosmailotas, kailas. Augšējām lapām makstis garas, apakšējām - īsas, mēlīte īsa, strupa. Zied jūnijā un jūlijā. Ziedkopa - blīva, taisna, vienpusēja vārpskara. Vārpiņas sīkas, no sāniem saspiestas, ar kātiņu. Vārpiņā 2 - 5 ziedi un tās divējādas; daļa auglīgas, ar nedaudziem ziediem, citas neauglīgas. Neauglīgās vārpiņas ķemmveida lapiņas veidā (sastāv tikai no vārpiņas plēksnēm). Auglīgo vārpiņu plēksnes 2, gandrīz vienādas, smailas, šķautne ar īsiem matiņiem, dzīsla 1. Zieda plēksnes 2, ārējā plēksne bez šķautnes, ar īsu akotu un 5 dzīslām, iekšējā plēksne gar šķautni ar dzelonīšiem. Auglis - līdz 0,4 cm garš grauds. Laba pļavu zāle, pietiekami mitrās pļavās veidojas par virszāli, kas, pat otrreiz pļaujot, dod siena ražu. Iztur arī sausumu. Laba ganību zāle, jo blīvie ceri necieš no nomīdīšanas. Siena masas dod maz (līdz 20 centneriem no 1 ha).
Nikolajs Kropotkins
Kņazs Nikolajs Kropotkins (, dzimis, miris ) bija Krievijas Impērijas valsts darbinieks, Siguldas kā plaši pazīstama kūrorta dibinātājs.
Dzīvesgājums
Dzimis Harkivas gubernatora Dmitrija Kropotkina un viņa sievas Olgas, dzimušas Borhas, ģimenē. Tēvu 1879. gadā nogalināja teroristu organizācijas "Narodnaja Voļa" kaujinieks. Nikolajs Kropotkins Krievijas valsts dienestā no 1892. gada. 1905. gada revolūcijas laikā Nikolajs Kropotkins aktīvi aizstāvēja apkārtnes muižnieku un mācītāju intereses. No 1907. līdz 1912. gadam bija Kurzemes guberņas vicegubernators, bet no 1912. līdz 1915. gadam — Vidzemes guberņas vicegubernators.
Tēvs caur laulībām ar Olgu Borhu bija ieguvis īpašumā Siguldas muižu ar Siguldas Jauno pili. Nikolajs to mantoja 1898. gadā līdz ar mātes nāvi. Enerģiski attīstīja Siguldu kā kūrortu, reklamējot to kā "Vidzemes Šveici". Izbūvēja viesnīcu, kamaniņu trasi, pastaigu takas un citu infrastruktūru, tai skaitā izmantojot naudu no zemnieku zemju izpirkšanas.
Iskolata varas laikā 1917. gadā aizbēga uz Krieviju, tomēr 1918. gadā atgriezās Latvijā, ko tolaik bija okupējusi Vācija. 1919. gadā pieslējās Bermonta-Avalova armijai un iestājas pret Latvijas neatkarību. Agrārās reformas gaitā Kropotkina īpašumi, to skaitā pils, tika atsavināta par labu valstij.
Alternatīva degviela
Alternatīvā degviela ir atjaunojams enerģijas resurss, kurš tiek izmantots kā transporta līdzekļa degviela. Degvielas būtība ir viegli uzglabājama enerģija, kura ērti transportējama uz izmantošanai nepieciešamo vietu. Pasaulē pastāv daudzi alternatīvo degvielu veidi. Daži no tiem ir biodegviela, biodīzelis, biogāze, elektrība, uz spirta bāzes balstīta degviela, kā arī ūdeņradis.
Biodegviela
Biodegviela tiek ražota no atjaunojamiem resursiem, tādiem, kā biomasa, augu eļļas, kā arī ražošanā izmantoti sadzīves un rūpniecības atkritumi. Biodegviela tiek uzskatīta neitrāla attiecībā uz oglekļa dioksīda emisijām, kas rodas degvielu sadedzinot. To līdzsvaro augi, jo tie augot absorbē oglekļa dioksīdu. Biodegvielu biežāk izmanto kā piedevu uz naftas bāzes radītai degvielai, lai samazinātu kaitīgo gāzu emisijas. Biomasas krājumu apjoms uz Zemes tiek vērtēts ap 18×1011 t. Ar šādu biomasas enerģiju iespējams segt tikai nelielu daļu no enerģētikas pieprasījuma globālā griezumā. Augu biomasas izmantošana varētu palīdzēt risināt svarīgas problēmas kas saistītas ar apkārtējās vides saudzēšanu.
Biodīzelis
Biodīzelis tiek ražots apstrādājot augu eļļas un citus taukus. Tiek izmantots tīrā veidā, vai, biežāk kā piedeva uz naftas bāzes ražotai dīzeļdegvielai. Biodīzeli kā degvelu var izmantot gan tīrā veidā, gan masījumos ar fosilo dīzeļdegvelu. Teritorijās ar lielu ekonomiku (ASV, Kanāda, Eiropas Savienība u.c.) ir pieņemti sekojoši biodīzeļa apzīmējumi: B100 ir 100% biodīzelis, to pielieto kompānjas ar lielu autoparku - autobusu parki, pašvaldības, komerctransports, dabas rezervuāri u.c. Latvijā sākotnēji tika izmantota tieši šāds biodīzelis. B30 ir 30% biodīzelis un 70% dīzeļdegviela. Tas ir optimāls risnājums no ekonomiskā viedokļa, jo šāda sastāva biodīzelis saglabā sadalīšanās spējas. B20 ir 20% biodīzeis un 80% dīzeļdegviela. Šāda sastāva degviela ne ar ko neatšķiras no parastās dīzeļdegvielas. B5 ir 5% biodīzeis un 95% dīzeļdegviela 5% šajā gadījumā kalpo, kā piemaisījums, kas uzlabo dīzeļdegvielas eļļojošās īpašības. Biodīzeļa priekšrocības - nodrošina labāku eļļošanu, piemīt labākas degšanas īpašības (augstāks oktāna skaitlis), nesatur sēru, samazina kaitīgo izmešu daudzumu, ja tiek izmantots kā dīzeļdegvielas piemaisījums. Biodīzeli var lietot jabkurš transporta līdzeklis ar dīzeļmotoru.
Biogāze
Biogāze ir metāna un oglekļa dioksīda maisījums, kuru iegūst bezskābekļa vidē sadaloties organiskajām vielām, piemēram, notekūdeņiem un sadzīves atkritumiem. Biogāze biežāk tiek izmantota karstā ūdens un apkures nodrošināšanai. Biogāzi iespējams iegūt dabiskā procesā purvos, kūdras purvos un izgāztuvēs, kā arī, izmantojot speciālus raudzētājus, no mēsliem, notekūdeņiem, zaļās biomasas un citiem atkritumiem, kas bioloģiski sadalās. Iegūtās biogāzes kurināmā vērtība parasti ir 5-7 kWh/m3 intervālā, atkarībā no metāna satura attiecīgajā biogāzē, kas savukārt ir atkarīgs no barības vielu satura raudzējamajā materiālā, mitruma un atkritumu tipa. Biogāzi var izmantot arī automašīnās ar atbilstoši pielāgotiem dzinējiem un degvielas tvertnēm.
Elektrība
Elektrību var izmantot, lai darbinātu elektriskos un elektrohibrīdu transportlīdzekļus tieši no elektrotīkla. Elektro transportlīdzekļiem nav izplūdes emisiju. Emisiju gan var attiecināt uz elektroenerģiju, ja tā iegūta izmantojot fosilos energoresursus. Ņemot vērā elektroenerģijas infrastruktūras attīstību valstī elektrība ir viegli pieejama. Šādiem transporta līdzekļiem ir vairāki trūkumi, piemēram, viena akumulatora uzlādēšanas reize prasa vismaz stundu, turklāt akumulators ar laiku zaudē uzkrāšanas spējas un nolietojas. Elektroautomašīnas vairāk piemērotas mazu distanču veikšanai.
Uz spirta bāzes balstīta degviela
Etanols tiek iegūts fermentācijas procesā izmantojot biomasas materiālus, piemēram, kukurūzu vai lauksaimniecības atkritumus. Tiek saukts arī par bioetanolu. Etanolu izmanto iekšdedzes dzinējos tīrā veidā, vai, biežāk kā fosilās degvielas piedevu. Degvielu, kuras sastāvā ir vismaz 15% etanola var izmantot tikai šim nolūkam speciālos automobiļos ar pielāgojamiem degvielas motoriem (Flexible Fuel Vehicle). Tas ir jauna veida benzīna dzinējs vieglajām automašīnām. Automašīnās ar pielāgojamiem dzinējiem kā degvielu var izmantot viu veidu etanola degvelu un arī tradicionālo benzīnu 95E un bioetanolu jebkurā proporcijā. Motora degvielas sensors atpazīst benzīna un bioetanola maisījuma attiecības un automātiski piemēro degvielas oksidēšanās punktu. Motora detaļas izgatavotas no cietāka tērauda, degvelas tvertne un padeves sistēma no izturīgiem nerūsējošiem metāliem.
Ūdeņradis
Ūdeņradis tiek izmantots gan kā uz naftas bāzes ražotas degvielas piedeva iekšdedzes dzinējiem, gan kā enerģijas nesējs lai to vajadzības gadījumā ar degvielas šūnu varētu pārvērst elektrībā (skatīt demonstrāciju), piemēram, elektromobīļiem. Attiecībā uz alternatīvajām degvielām ūdeņradi ražo izmantojot alternatīvo enerģiju iegūšanas resursus, piemēram saules enerģiju vai vēja enerģiju, kurus izmanto kā enerģijas avotus lai elektrolīzes procesā sadalītu ūdeni. Pašreiz vislielākā uzmanība pasaulē tiek pievērsta ūdeņraža izmantošanai transporta līdzekļos. Iekšdedzes dzinēju nomainīšanu pret degvielas šūnām un elektromotoriem kavē jaunās sistēmas dārdzība, kuras izmaksas nemitīgi samazinās aizvien progresējošu tehnoloģiju dēļ. Latvijā jau ir veikti vairāki zinātnski eksperimenti ar mērķi automašīnai ar iekšdedzes dzinēju uzstādīt tehnoloģiju, kas sadala ūdeni, ūdeņradi vadot degvelas sistēmā, tādā veidā uzlabojot bendzīnas sadegšanu, samazinot patēriņu un kaitīgo izmešu daudzumu, taču tehnoloģija vēl nav pieejama mazumtirdzniecībā.
Rāšīdīja
Rāšīdija (berberu: Imteghren; ar), agrāk Ksar es Sūka (Ksar Essouk), ir mazpilsēta austrumu Marokā. Kopš 1956. gada Rāšīdija ir arī Meknes-Tafilaleta reģiona province.
Province atrodas nedaudz uz dienvidiem no Marokas centra, to ierobežo Figvigas, Beni Melalas, Azilalas, Kenifras un Varzazates provinces, kā arī Marokas-Alžīrijas robeža.
Rāšīdijā salīdzinoši ir izplatīta berberu valoda, kura atspoguļojas arī vietu, upju un kalnu toponīmos. Rāšīdija ir pazīstama ar savu dabas daudzveidību, kultūru (piemēram, Imilčila festivālu) un tās iedzīvotāju viesmīlību.
KS Amica Vronki
Vronku "Amica" (pl) ir bijušais Polijas futbola klubs, kura bāzes vieta bija Vronkos. Tika izveidots 1992. gadā, apvienojot klubus Błękitni Wronki un LZS Czarni Wromet Wróblewo. Par kluba sponsoru kļuva kompānija Amica, kuras fabrika atradās Vronku pilsētā. Klubs ir trīs reizes izcīnījis Polijas kausu un divas reizes uzvarējis Polijas superkausā. Lielākais panākums Polijas čempionātā ir divreiz izcīnīta 3. vieta (2002. un 2004. gadā).
2006. gadā apvienojās ar citu Ekstraklasa klubu Poznaņas "Lech", kas nebija ieguvis licenci jaunajai sezonai. Komanda ar nosaukumu Amica sāka sezonu 3. līgā, bet 2007. gadā beidza pastāvēt.
Šajā klubā ir spēlējis Latvijas izlases futbolists Māris Smirnovs.
Tomass
Tomass var būt:
Aizeja Tomass (1961)
Aizeja Lords Tomass (en; dzimis Čikāgā, Ilinoisas štatā, ASV) ir bijušais amerikāņu basketbolists un treneris. Profesionāļa karjeras laikā bijis saspēles vadītājs, pārstāvēja NBA klubu Detroitas "Pistons". Divas reizes kļuva par NBA čempionu. Pēc basketbolista karjeras beigām kļuva par "Raptors" spēļu komentētāju, galveno treneri "Pacers" un "Knicks" un NCAA Floridas starptautiskās universitātes basketbola komandas "Golden Panthers" vienībās. 2000. gadā uzņemts basketbola slavas zālē. 1996. gadā tika nosaukts par vienu no 50 izcilākajiem NBA spēlētājiem visā līgas vēsturē.
Bogušova-Gorce
Bogušova-Gorce (pl) ir pilsēta Polijas dienvidrietumos, Lejassilēzijas vojevodistē uz dienvidrietumiem no Valbžihas. Ietilpst Valbžihas aglomerācijā. Izveidota 1973. gadā, apvienojot divas pilsētas - Bogušovu un Gorci.
Līdz 1945. gadam apdzīvotās vietas ietilpa Vācijas sastāvā, kad, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti. Pirms iekļaušanas Polijā vāciskie apdzīvoto vietu nosaukumi bija Gotesberga Bogušovai un Rotenbaha  Gorcei.
Andrejs Siņicins
Andrejs Siņicins (dzimis Rīgā) ir Latvijas futbolists, pussargs.
2009. gadā parakstīja līgumu ar futbola klubu Skonto FC un pašlaik ir izīrēts futbola klubam JFK Olimps/RFS.
2010. gadā kļuva par futbola kluba JFK Olimps/RFS kapteini un ir jaunākais kapteinis LMT Virslīgā.
2010. gadā pievienojās futbola klubam Skonto FC.
2010. gada Andrejs Siņicins kopā ar futbola klubu Skonto FC triumfēja TrioBet Baltijas futbola līgā
2013. gadā pievienojās Futbola klubam Spartaks no Jūrmalas. 2014. gadā ziemas transfēru logā pievienojās Igaunijas futbola klubam JK Narva Trans
Amēlija Moresmo
Amēlija Moresmo (fr; dzimusi Senžermēnanlē, Francijā) ir bijusī franču tenisiste, bijusī WTA ranga līdere. Moresmo ir izcīnījusi 2 Grand Slam vienspēļu titulus 2006. gadā Austrālijas atklātajā čempionātā un Vimbldonā.
Pirmoreiz A. Moresmo ranga līderes godā nokļuva 2004. gada 13. septembrī, un noturējās pirmajā vietā 5 nedēļas pēc kārtas. Viņa kļuva par 14. ranga līderi kopš tenisā tika ieviesta ranga tabula. 2009. gada 3. decembrī A. Moresmo oficiāli paziņoja par 10 gadus ilgās karjeras beigšanu.
Pēc profesionālās karjeras beigām Moresmo aktīvi darbojās kā trenere. Trenējusi tādus tenisistus kā Mihaēlu Lodrā, Viktoriju Azarenku, Marionu Bartoli un Endiju Mariju.
2015. gadā uzņemta Starptautiskajā tenisa slavas zālē.
Baltezera kanāls
Baltezera kanāls ir 430 m garš 20. gs. sākumā izrakts savienojums starp Mazo Baltezeru un Lielo Baltezeru Ādažu novadā. Kanāls izveidots ūdens līmeņa pazemināšanai Mazajā Baltezerā un kā daļa no Gaujas-Daugavas ūdensceļa koku pludināšanai no Gaujas uz Vecmīlgrāvja ostu Rīgā. Abos krastos apdzīvotā vieta Baltezers.
Ziemeļi
Ziemeļi ir viena no četrām debespusēm. Mūsdienu ģeogrāfiskajās kartēs ziemeļi parasti atrodas kartes augšā, lai gan ir arī kartes, kurās ziemeļi ir apakšpusē. Latviešu valodā ziemeļus apzīmē ar burtu "Z", starptautiski - ar burtu "N" (north).
Tulkojumā no senebreju valodas vārda שבר ziemeļi nozīmē ‘cerība’.
4. jūlijs
4. jūlijs ir gada 185. diena (186. garajā gadā) pēc Gregora kalendāra. Līdz gada beigām ir atlikušas 180 dienas.
Vārda dienas
Sandijs, Sandis, Uldis, Ulvis
North
North (no angļu valodas - 'ziemeļi') var būt:
Ralfs Bartelss
2006. gada Eiropas vieglatlētikas čempionātā Gēteborgā viņš uzvarēja ar rezultātu 21,13 metri, par diviem centimetriem pārspējot Baltkrievijas pārstāvi Andreju Mihņeviču. Bartels arī izcīnīja bronzas medaļu 2005. gada Pasaules čempionātā vieglatlētikā Helsinkos, uzrādot rezultātu 20,99 metri.
LMTP
LMTP jeb Local Mail Transfer Protocol ir e-pasta protokols, tas ir aizguvums no SMTP (Simple Mail Transfer Protocol) protokola. LMTP ir alternatīva SMTP gadījumos, kad saņēmēja pusē nav vēstuļu rindas, tādas kā vēstules piegādes aģenta, kas saprot SMTP dialogu.
LMTP ir lietojuma slāņa protokols.
LMTP dialogs izmanto tādas pašas komandas kā ESMTP, ar dažiem izņēmumiem:
Galvenā atšķirība ir tā, ka LMTP atraidīs ziņojumu, ja tas nav uzreiz nogādājams galamērķim. Tādēļ nav vajadzīga vēstuļu rinda.
LMTP ir aprakstīts.
Starptautiskais sanskrita transliterācijas alfabēts
Starptautiskais sanskrita transliterācijas alfabēts (, saīs. IAST) ir sanskrita latinizācijas akadēmiskais standarts. SSTA ir pamatalfabēts, kas tiek lietots drukātajās publikācijās, - grāmatās un žurnālos, un paplašinoties Unikoda fontu pieejamībai, tas arvien vairāk tiek lietots arī elektroniskajos tekstos. Tas ir balstīts uz standartu, kas ir pieņemts Orientālistu kongresā, Atēnās, 1912. gadā.
SSTA ļauj bez zudumiem transliterēt devanāgarī rakstu (un arī citus indiešu rakstus, piem., rakstu), un pats par sevi tas atveido ne tikai sanskrita fonēmas, bet arī ļauj veikt fonētisko transkripciju (piem., visarga  ir vārda galotnes r un s alofons).
Nacionālās bibliotēkas Kolkatā latinizācijas sistēma ir paredzēta visu indiešu rakstu latinizācijai, un ir SSTA paplašinājums.
SSTA rakstzīmju saraksts un izruna
SSTA rakstzīmju saraksts (gan mazie, gan lielie burti), dots ar devanāgarī analogiem un fonētiskajām vērtībām Starptautiskajā Fonētiskajā Alfabētā, ir sekojošs (derīgs sanskritam; hindi valodā ir dažas nelielas fonoloģiskas atšķirības):
Piezīme: Atšķirībā no ASCII tipa latinizējumiem kā ITRANS vai Harvard-Kyoto, SSTA lietotās diakritizētās rakstzīmes ļauj īpašvārdus rakstīt arī ar lielajiem burtiem. Burtu, kas nekad neparādās vārda sākumā, lielo burtu varianti ir vienīgi noderīgi kontekstā, kur ir pieņemts rakstīt IT skaņas ar lielajiem burtiem (skat. ).
Usoļlags
Usoļlags jeb Usoļjes labošanas darbu nometne  bija viena no Gulaga soda nometnēm (1938–1955) tagadējā Permas novada Soļikamskas rajonā, kur ieslodzītajiem lika strādāt kālija sāls raktuvēs un meža darbos. Pēc Latvijas okupācijas Usoļlagā bez tiesas lēmuma ieslodzīja vairāk kā 800 Latvijas pilsoņu. Necilvēcīgo darba un dzīves apstākļu dēļ nomira lielākā daļa no nometnē ieslodzītajiem.
Usoļjes soda nometni tā laika Molotovas apgabalā PSRS Iekšlietu tautas komisariāts (NKVD) izveidoja Lielā terora laikā 1938. gada 5. februārī. Šo nometni nereti devēja arī par Soļikamskas nometni, jo tas pārvaldes centrs atradās Soļikamskas pilsētas cietumā. Tas bija ierīkots Sv. Trīsvienības klosterī (Свято-Троицкий монастырь), kurā mītošie mūki bija apšauti jau tūlīt pēc Krievijas pilsoņu kara. Ieslodzīto skaits dažādos gados mainījās no 10 līdz 30 tūkstošiem, pēc masveida deportācijām šeit bija ieslodzīti daudzi Volgas vācieši, vēlāk latvieši un igauņi.
Pēc Staļina nāves 1955. gadā politieslodzītos no Usoļlaga pārveda uz Mordovijas nometnēm un tā kļuva par stingrā režīma kriminālieslodzīto nometni.
Latvijas pilsoņu nonāvēšana
2012. gada fonda "Sibīrijas bērni" rīkotajā konferencē Soļikamskas muzeja un sabiedriskā centra vadītāja Roza Serebreņņikova pavēstīja, ka Usoļlaga 270 kvadrātkilometru teritorijā bijis desmitiem nometņu un tikai nesen sākts nodot atklātībai dokumentus par tām. Viņa iesniedza Latvijas Okupācijas muzejam sarakstu, kuru viņai pirms pieciem gadiem nodevis bijušais NKVD darbinieks. Tajā ir to ievērojamo Latvijas cilvēku īsas biogrāfijas un vārdi, kuri miruši Soļikamskā. Usoļlagā nošauti vai gājuši bojā no bada un slimībām:
Amanda Bīrda
Amanda Reja Bīrda (en; dzimusi Ņūportbīčā, Kalifornijas štatā, ASV) ir profesionāla amerikāņu peldētāja un modele. Viņa galvenokārt startē kraulā uz krūtīm un kompleksajā peldēšanā. Piedalījusies četrās Olimpiskajās spēlēs (1996, 2000, 2004, 2008), kopumā izcīnījusi septiņas medaļas, visvairāk — 2004. gadā Atēnās. 1996. gadā Atlantā izcīnīja vienu zeltu un divus sudrabus, 2000. gadā Sidnejā — bronzas medaļu — un 2004. gadā Atēnās — zeltu un divus sudrabus.
A. Bīrdai ir piederējuši divi pasaules rekordi 200 m kraulā uz krūtīm, kopumā viņa bija pasaules rekordiste nedaudz vairāk nekā divus gadus (2003. gada 25. jūlijs — 2004. gada 10. jūlijs; 2004. gada 12. jūlijs — 2005. gada 29. jūlijs).
E-klase
E-klase ir Latvijas elektroniska skolvadības sistēma, kas nodrošina visu pedagoģiskajā procesā nepieciešamo dokumentāciju. Tā ir paredzēta skolotājiem, skolēniem un viņu vecākiem, piedāvājot veikt dažāda veida atskaites skolas vajadzībām, elektronisko dienasgrāmatu, klases žurnālu, mācību procesa analīzi, kā arī saziņas iespējas. Noteiktas iespējas, kā, piemēram, mēneša sekmju izraksts, E-klasē ir pieejamas tikai ģimenes komplektā, kas ir par maksu.
1991. gada barikāžu dalībnieka piemiņas zīme
1991. gada barikāžu dalībnieka piemiņas zīme ir Latvijas Republikas valsts apbalvojums, ko regulē 1999. gada likums "Par 1991.gada barikāžu dalībnieka piemiņas zīmi". To piešķir barikāžu aizsardzības dalībniekiem par 1991. gada janvārī un augustā parādīto drošsirdību, pašaizliedzību un iniciatīvu, par ieguldījumu organizatoriskajā un apgādes darbā, kā arī tām personām, kuras morāli un materiāli atbalstīja 1991. gada barikāžu dalībniekus.
E-klase
Vēsture
Sistēmu 2005. gadā izveidoja uzņēmums DEAC. Projekta pirmā testētāja, ar skolas vadības un vecāku piekrišanu, bija Lielupes vidusskola. Skolai tas nozīmēja elektroniskā žurnāla ieviešanu un datu ievadi par sekmēm, kā arī apmeklējumu kavējumiem. Savukārt vecāki, kas labprātīgi piekrita jauninājumam, pirmo informāciju par bērna atzīmēm un citas ziņas no skolas saņēma mobilajā telefonā īsziņu veidā. Vēlāk šīs īsziņas pārauga apjomīgā skolas elektroniskās informācijas apkopošanas projektā, veidojot fiziskajam klases žurnālam elektroniskās formas analogu. Pāreja uz elektronisko formu pamazām ļāva radīt automatizētu atskaišu un pārējo ziņojumu sistēmu, atvieglojot klases audzinātāja un priekšmeta skolotāja darbu. 2005.gadā dalībai projektā no 1000 uzrunātajām Latvijas skolām bija piekritušas ap 200 skolām.
E-klases mērķis
E-klases mērķis ir līdzdarboties mūsdienīga izglītības procesa veidošanā, lai uzlabotu vispārējo izglītības kvalitāti Latvijā. Sistēma ir veidota un regulāri uzlabota, vadoties pēc trīs galvenajiem uzdevumiem:
1991. gada barikāžu dalībnieka piemiņas zīme
Apraksts
Piemiņas zīme ir ar ozollapām vainagota vairoga veida medaļa 4 cm diametrā, uz kuras attēlots lauva, kas tur mazāku vairogu ar sakrustotām atslēgām. Virs pamatvairoga ir uzraksts "LR 1991", bet piemiņas zīmes otrajā pusē — uzraksts "Par Latviju" un piemiņas zīmes numurs. Medaļas ir piestiprinātas uz sarkanbaltsarkanas 30 mm platas lentes.
E-klase
E-klases darbība
E-klase ir centralizēta sistēma: to izmantojot, nav nepieciešams uzstādīt atsevišķu lietojumprogrammatūru. Lai izmantotu sistēmu, skolai ir jānoslēdz sadarbības līgums un jāievada informācija par skolu un skolēniem — atzīmes, kavējumi, piezīmes, ziņojumi vecākiem. Sistēma automātiski informāciju apstrādās un sagatavos nepieciešamās atskaites, kā arī statistiku par skolēnu sekmēm dažādos priekšmetos.
Pēc autorizācijas skolēni un viņu vecāki var aplūkot elektronisko dienasgrāmatu — stundu sarakstus, mājas darbus, stundu izmaiņas —, kā arī klases žurnālu un statistiku. Ir arī nodrošinātas saziņas iespējas starp skolotājiem, skolēniem un viņu vecākiem.
1991. gada barikāžu dalībnieka piemiņas zīme
Apraksts
Apbalvojuma komplektā ietilpst arī ikdienā nēsājamā piemiņas zīmes mazā nozīmīte (20 mm diametrā), kas vizuāli atgādina lielo medaļu. Ar piemiņas zīmi apbalvotajām personām tiek izsniegta apliecība, kuru parakstījis Latvijas Republikas Saeimas priekšsēdētājs un 1991.gada barikāžu dalībnieku piemiņas zīmes valdes locekļi un kura apstiprināta ar valdes zīmogu.
E-klase
Drošība
E-klase satur lielu informācijas daudzumu, kas prasa īpašu drošības pasākumu ievērošanu, tādēļ datu apstrādes serveri atrodas DEAC datu centrā, kas nodrošina informācijas aizsardzību no nozagšanas, sabojāšanas, ārējās vides ietekmes, dabas katastrofām un nepiederošu personu piekļuves.
1991. gada barikāžu dalībnieka piemiņas zīme
Piešķiršana
Piemiņas zīmi piešķīra 1991.gada barikāžu dalībnieku piemiņas zīmes valde, kuras sastāvā ir Saeimas priekšsēdētājs un Saeimas priekšsēdētāja aicināti četri valdes locekļi. Valdes priekšsēdētājs un valdes locekļi savus pienākumus pilda sabiedriskā kārtā, nesaņemot par to atalgojumu.
Ierosinājumu par apbalvošanu ar piemiņas zīmi valdei varēja iesniegt jebkura persona, sniedzot to nopelnu aprakstu, par kuriem tiek ierosināts apbalvot.
E-klase
Statistika
2015./2016. mācību gadā skolvadības sistēma E-klase tika izmantota 730 vispārizglītojošās skolās, kas ir vairāk nekā 90% no visām Latvijas Republikas skolām, kamēr pārējie 10% izmantoja E-klases konkurentu, MyKoob, vai arī kādu citu sistēmu. Noslēdzot 2014./2015. mācību gadu, E-klases sistēmā atradās ar mācību procesiem saistītā informācija par vairāk kā 190 000 Latvijas skolēniem. 2014./2015. mācību gadā E-klasē ievadīto vērtējumu skaits sasniedza vairāk kā 38 000 000. 2015./2016. mācību gadā E-klasi vidēji dienā apmeklēja 350 000 skolotāju, skolēnu un viņu vecāku.
Gelmīma
Gelmīma (ar) ir pilsēta dienvidu Marokā, bieži saukta par tuksneša vārtiem. Iedzīvotāju skaits 95 749 (pēc 2004. gada datiem). Tā ir Gelmīmas-Asmāras reģiona galvaspilsēta, kas iekļauj dienvidu Maroku un Rietumsahāras ziemeļu daļu. Tajā atrodas kamieļu tirgus. Kad hipiji atklāja krāsainas afrikāņu rotaslietas 1960. gados, tās kļuva slavenas kā "Gelmīmas krelles", lai arī tās ražoja Eiropā, galvenokārt Venēcijā.
E-klase
Sadarbība
Skolvadības sistēma E-klase sadarbojas ar Latvijas Republikas Izglītības un zinātnes ministriju, ar to saskaņojot žurnālus (klases žurnālus, mācību sasniegumu kopsavilkuma žurnālus) un liecības.
Gelmīma
Ārējās saites
28.98333°N, -10.06667°W
E-klase
Sadarbība
2010.gadā E-klase sadarbībā ar pasākumu rīkotājiem "Ūdensputni" izsludināja konkursu 5. un 6. klasēm "Atrodi savu laimes putnu!", rosinot skolēnus aktīvi, radoši un lietderīgi pavadīt savu brīvo laiku.
Livonijas hronika
Livonijas hronikas ir apvienojošs nosaukums šādām piecām hronikām:
1991. gada barikāžu dalībnieka piemiņas zīme
Vēsture
1996. gada 20. janvārī "1991.gada barikāžu dalībnieku atklātais sabiedriskais fonds" sāka piešķirt 1991.gada barikāžu dalībnieka piemiņas zīmes.
E-klase
Sadarbība
Izstrādāta, pārbaudīta un lietotājiem pieejama ir arī iespēja pāriet no E-klases uz elektronisko uzdevumu portālu Uzdevumi.lv un otrādi. Pateicoties sasaistei, skolotāji bez maksas var veidot un ievietot pārbaudes darbus internetā, kur skolēni tos var pildīt un atbildes elektroniski nosūtīt skolotājam.
Livonijas hronika
Katras nākamās hronikas autors, rakstot par tiem pašiem notikumiem, bieži ir izmantojis iepriekšējo hroniku materiālus un pievienojis papildus ziņas no citiem avotiem.
1991. gada barikāžu dalībnieka piemiņas zīme
Vēsture
1999. gada 29. aprīlī LR Saeima pieņēma likumu "Par 1991.gada barikāžu dalībnieka piemiņas zīmi", kas regulēja par 1991.gada barikāžu dalībnieka piemiņas zīmju piešķiršanu un noteica, ka tā ir Latvijas Republikas valsts apbalvojums. Valdes lēmumi par piemiņas zīmes piešķiršanu tiek publicēti LR oficiālajā laikrakstā "Latvijas Vēstnesis".
E-klase
Sadarbība
Lai motivētu vidusskolas absolventus pievērsties eksakto zinātņu studijām, E-klase uzsākusi ilgtermiņa sadarbību ar Rīgas Tehniskās universitātes veidoto interneta portālu ORTUS.lv. Sadarbības galvenais mērķis ir nodrošināt eksakto priekšmetu skolotājus ar mācību materiāliem un interneta vietni efektīvākai komunikācijai ar skolēniem.
1991. gada barikāžu dalībnieka piemiņas zīme
Medaļas nēsāšana
Medaļu nēsā svētkos un svinīgos gadījumos pie attiecīga apģērba un ja to prasa pasākuma protokols. Piemiņas zīme nēsājama aiz augstākiem Latvijas Republikas apbalvojumiem, ja personai šādi apbalvojumi piešķirti.
Ikdienā atsevišķos gadījumos nēsā piemiņas zīmes mazo nozīmīti.
Apbalvotās personas
Pēc 1991.gada barikāžu dalībnieku biedrības valdes priekšsēdētāja Renāra Zaļā uzskata, daudzus sarakstus ar Barikāžu aizstāvju vārdiem iznīcināja 1991. gada Augusta puča dienās, jo pastāvēja draudi, ka PSRS varas noturēšanās gadījumā pret šiem cilvēkiem varētu īstenot represijas. Līdz 2008. gada 31.decembrim Latvijas pašvaldības, bijušie Latvijas Tautas frontes vadītāji un aktīvisti, barikāžu aizstāvēšanu atbalstošie organizāciju vadītāji un privātpersonas varēja iesniegt pieteikumus barikāžu dalībnieku apbalvošanai ar «1991.gada barikāžu dalībnieku piemiņas zīmēm». Tā ir vienīgais Latvijas valsts apbalvojums, kuru piešķir arī pēc nāves un nodod glabāšanai tuviniekiem.
Pavisam ar piemiņas zīmi ir apbalvoti 31119 barikāžu dalībnieki.
Kārzdabas pagasts
Kārzdabas pagasts bija viena no Madonas apriņķa (līdz 1924. gadam Cēsu apriņķa) pašvaldībām tā vidusdaļā. Robežojās ar Grašu, Oļu un Liezeres pagastiem. Pagasta valde atradās Kārzdabā.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 1. augustā pagastā izveidoja Kārzdabas ciema padomi. 1947. gada 16. oktobrī pagastu iekļāva jaunizveidotajā Gulbenes apriņķī. Ciema padomi likvidēja 1947. gada 18. novembrī, bet atjaunoja līdz ar pagasta likvidēšanu 1949. gada 31. decembrī, ciemu iekļaujot Cesvaines rajonā. Mūsdienās Kārzdabas pagasta teritorija iekļauta Madonas novada Cesvaines pagastā un neliela daļa Aronas pagastā.
Uģis Brūvelis
Uģis Brūvelis (dzimis Talsu rajonā, Latvijā) ir latviešu soļotājs. Viņa personīgais rekords 50 kilometru soļojumā ir 3:58,50. 2006. gada Eiropas čempionātā — 50 kilometru soļojumā viņš izcīnīja 18. vietu.
Skonto FC-2
Skonto/Metāls ir bijušais Latvijas futbola klubs no Rīgas, kas pastāvēja no 1995. līdz 2001. gadam. (līdz 1995. gadam šī kluba nosaukums bija Interskonto)
Skonto/Metāls bija komanda, kurā galvenokārt spēlēja jaunieši. Šajā komandā ir spēlējuši tādi futbolisti kā:
Austrumi
Austrumi jeb rīti ir viena no četrām debespusēm. Mūsdienu ģeogrāfiskajās kartēs austrumi parasti atrodas labajā pusē. Latviešu valodā austrumus apzīmē ar burtu "A", bet starptautiski — ar burtu "E" (east). Vārds austrumi cēlies no tā, ka austrumos uzaust Saule.
6. tramvaju maršruts (Rīga)
6. tramvaju maršruts bija Rīgas sabiedriskā transporta tramvaju maršruts no 1951. līdz 2018. gadam. (līdz 1951. gadam maršrutam uz Juglu bija 12. numurs). Pirms maršruta slēgšanas tramvaji tajā kursēja no Ausekļa ielas līdz Juglai. Maršruta kopējais garums bija 22,118 km. Virziena Ausekļa iela — Jugla kopējais garums bija 11,240 km, bet virziena Jugla — Ausekļa iela kopējais garums bija 10,879 km.
Neskatoties uz daudziem rīdzinieku iebildumiem, 2018. gada 3. martā 6. tramvaju maršrutu slēdza.
20. gadsimts
Maršruts atklāts 1901. gada 11. jūlijā. Tolaik tas saucās 1. maršruts, kas kursēja no Daugavmalas pa tagadējo Brīvības ielu līdz Aleksandra vārtiem, 1906. gadā tas tika pagarināts līdz "Fēniksam" (tag. RVR). Tā paša gada jūlijā tika atklāts dubulttarifa maršruts, kas kursēja no "Fēniksa" pa tagadējo Ropažu ielu līdz lielajam Šmerlim, bet 1914. gadā tika pagarināts līdz Strazdmuižai (Juglai) pa tagadējo Brīvības gatvi. Sākoties Pirmajam pasaules karam sliedes un kontaktīklu no Šmerļa līdz Juglai demontēja. Pēc tam 1916. gadā maršruts tika izveidots no Vecpilsētas loka, kas kursēja pa tag. Brīvības ielu līdz Brīvības un Biķernieku ielas krustojumam. 1926. gadā maršruts tika izveidots no Riņķa līnijas (sliežu loks apkārt Vecrīgai pa tag. Aspazijas/Meirovica bulv., K.Valdemāra ielu, 11. novembra krastmalu un 13. janvāra ielu) atkal līdz "Fēniksam" (tag.RVR). 1937. gadā ticis pārdēvēts par 12. maršrutu, kas kursēja no Vecpilsētas loka pa tagadējo Brīvības ielu līdz Šmerlim. 1946. gadā sliežu ceļš atjaunots līdz Juglai un 1951. gadā tika pārdēvēts par 6. maršrutu. Tad tas kursēja no Juglas uz Drāmas teātri, bet 1970. gadā maršruts tika pagarināts līdz Ausekļa ielai, tomēr 1992. gadā maršrutu saīsināja līdz Radio ielai (Stacijas laukumam).
21. gadsimts
Pēdējos gados šajā maršrutā bija notikušas lielas pārmaiņas. Sākot ar 2010. gada 1. jūniju, šajā maršrutā sāka kursēt pirmais zemās grīdas tramvajs Škoda 15T, kurš arī bija pirmais maršruts ar jaunajiem tramvajiem. 2010. gada novembrī, kad likvidēja 4. tramvaju depo, 6. tramvaju vairs neapkalpoja 3. tramvaju depo.
No 2012. gada 14. aprīļa līdz 2013. gada 28. maijam rekonstrukcijas darbu laikā 6. tramvajs kursēja tikai līdz 45. vidusskolai, bet pasažieri varēja pārsēsties 6T. autobusā. Virzienā uz Juglu 6T. autobuss brauca pa Apes ielu un Brīvības ielu un pieturēja parastajās autobusiem paredzētajās pieturās. Virzienā no Juglas 6T. autobuss brauca pa Brīvības ielu un pie Alfas nogriezās pa Ropažu ielu un pieturēja tramvaja pieturvietās.
No 2013. gada 16. maija 6. maršruta tramvaji atkal kursēja līdz Ausekļa ielai, bet no 2013. gada 28. maija 6. tramvajs atsāka kursēt līdz Juglai. 2013. gada 22. oktobrī pilnībā tika pabeigti rekonstrukcijas darbi un 6. tramvajs atkal pieturēja pieturā "Meža skola".
Šajā laikā 6. tramvajs bija visvairāk izmantotais un arī visbiežāk kursējošais tramvaja maršruts Rīgā.
No 2015. gada 2. marta līdz 2017. gada 2. jūnijam pēdējie divi reisi darba dienās (plkst. 0.10 un 0.32) virzienā no Juglas kursēja līdz Stacijas laukuma galapunktam un tad uz 5. depo Brīvības ielā.
Slēgšanas process
No 2017. gada 5. jūnija 6. tramvaju maršruts tika apvienots ar 4. tramvaju maršrutu, izveidojot 1. tramvaju maršrutu, bet tas pārklāja 6. tramvaju maršrutu tikai daļēji. Rīgas Dome 6. tramvaju maršrutu solīja saglabāt. Tas tika darīts, bet būtiski palielinot kursēšanas intervālus un vairs nenorīkojot reisos zemās grīdas tramvajus; pirmoreiz 7 gadu laikā maršrutā parādījās Tatra T6B5 vagoni. Darbdienās un brīvdienās pa 6. tramvaju maršrutu kursēja tikai 3 tramvaji (05.2017), un kopš 5. jūnija 6. tramvaju apkalpoja tikai 3. tramvaju depo.
Neskatoties uz to, ka 6. tramvaja reisos vairums sēdvietu joprojām bija piepildītas, mēneša pasažieru plūsma bija kritusies daudz retākas tramvaja kursēšanas dēļ. Rīgas Satiksme tādēļ pēc pāris mēnešiem izlēma maršrutu slēgt. Tas izraisīja daudzu rīdzinieku sašutumu. Eksperti uzskatīja 6. tramvaja maršruta slēgšanu un pārējās tā brīža īstenotās izmaiņas par nepamatotām un nepārdomātām, kā patieso slēgšanas iemeslu minot Rīgas Satiksmes vēlmi ietaupīt, lai segtu iepriekšējo gadu iepirkumu izmaksas. Neskatoties uz plašo sabiedrības neapmierinātību, kopš 2018. gada 3. marta 6. tramvaju maršruts ir slēgts, kā iemeslu minot mazu pasažieru skaitu. Šis maršruts kursējis vairāk kā 100 gadus ar visiem sākotnējiem pārnumurējumiem (1. un 12.) un pats pēdējais 6. maršruta tramvajs Juglā pienāca 2. martā plkst. 21:53 ar ritošā sastāva numuru 30144+30155. Kopš tā laika no Juglas centra virzienā kursē tikai 1. un 3. maršruta tramvaji.
Maršruts
Virzienā Ausekļa iela — Jugla tramvaji brauca pa šādām ielām: Kronvalda bulvāris, Zigfrīda Annas Meierovica bulvāris, Aspazijas bulvāris, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.
Virzienā Jugla — Ausekļa iela tramvaji brauca pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Aspazijas bulvāris, Zigfrīda Annas Meierovica bulvāris un Kronvalda bulvāris.
Pieturvietas
6. tramvaju maršrutā pavisam kopā bija 48 pieturas. Virzienā Ausekļa iela — Jugla bija 24 pieturas, tāpat arī virzienā Jugla — Ausekļa iela bija 24 pieturas.
Maršruts ar mainītu virzienu
Virzienā Ausekļa iela — '''3. tramvaju depo (Fridriķa ielā)''' tramvaji brauca pa šādām ielām: Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.
Maršruta ar mainītu virzienu pieturvietas
Virzienā '''3. tramvaju depo (Fridriķa ielā) — Ausekļa iela''' bija 12 pieturas.
Virzienā Ausekļa iela — '''3. tramvaju depo (Fridriķa ielā)''' bija 13 pieturas.
Andrejs Mihņevičs
2001. gada 7. augustā A. Mihņevičam tika piespriesta divu gadu diskvalifikācija par dopinga lietošanu. Tikai 17 dienas pēc soda izciešanas viņš kļuva par 2003. gada Pasaules čempionu, uzvarot ar personisko rekordu - 21,69 m. Tajā pašā gadā A. Mihņevičs uzvarēja arī Universiādē. 2004. gada olimpiskajās spēlēs Atēnās viņš izcīnija 5. vietu.
2006. gadā A. Mihņevičs ar 21,37 metrus tālu grūdienu izcīnīja sudraba medaļu Pasaules čempionātā telpās. 2006. gada Eiropas čempionātā ar rezultātu 21,09 metri A. Mihņevičs izcīnija sudraba medaļu, paliekot vienīgi aiz vācieša Ralfa Bartela, kuram zaudēja tikai divus centimetrus, bet 2007. gada Pasaules čempionātā ar 21,27 metrus tālu grūdienu izcīnīja bronzas medaļu.
2008. gada olimpiskajās spēlēs A. Mihņevičs ar 21,05 metrus tālu grūdienu izcīnīja bronzas medaļu.
2013. gadā viņam tika piespriesta mūža diskvalifikācija, tāpat viņam anulēti visi rezultāti kopš 2005. gada Pasaules čempionāta (tieši šajās sacensībās ņemtās analīzes tika atkārtoti pārbaudītas un, izmantojot modernākas metodes, tajās konstatēts dopings).
Bostonas "Red Sox"
Bostonas "Red Sox" (en) ir profesionāls beisbola klubs no Bostonas, Masačūsetsas štata, ASV. Klubs spēlē Augstākās Beisbola līgas (MLB) Amerikāņu līgas Austrumu divīzijā. Klubs tika dibināts 1901. gadā. Savas mājas spēles tas kopš 1912. gada aizvada Fenway parkā. Klubs kopumā ir izcīnījis 9 MLB Pasaules sēriju titulus, pēdējo no tiem — 2018. gadā.
Cunami
Atklātā okeānā cunami vilnis izplatās ar ātrumu, kur g — brīvās krišanas paātrinājums, bet H — okeāna dziļums metros. Ja okeāns ir 4000 m (4 km) dziļš, tad tajā cunami vilnis izplatīsies ar ātrumu 200 m/s, jeb 720 km/h.
Etimoloģija
Vārds cunami ir cēlies no japāņu valodas vārda 津波, kas nozīmē ostas vilnis (cu — osta, nami — vilnis). Šis vārds izsaka zvejnieku pieredzi, kuri, būdami jūrā, neko neparastu nepamana, bet, atgriežoties krastā, atrod savus ciemus milzīgu viļņu nopostītus.
Cunami raksturojums
Cunami var sasniegt desmitiem un pat simtiem kilometru lielu platumu. Cunami ātrums ir atkarīgs no ūdens dziļuma. Ātrums mainās no 50 līdz 1000 kilometriem stundā. Sauszemes tuvumā cunami kustība tiek strauji bremzēta. Samazinoties ātrumam, viļņa kopējā enerģija saglabājas, tādēļ strauji palielinās tā augstums. Atklātā jūrā cunami augstums var būt no viena centimetra līdz 5 metriem. Precīzus cunami izmērus atklātā jūrā gan neviens vēl nav noteicis, jo no kuģa ļoti lielus viļņus nav iespējams pamanīt — ūdens virsma paceļas un iegrimst ļoti lēni. Taču piekrastē šo viļņu augstums var sasniegt 10 metrus, bet šauros līčos un upju grīvās to augstums var pārsniegt pat 50 metrus. Cunami viļņa augstums ir atkarīgs no piekrastes veida. Jo stāvāks ir kontinentālais šelfs, jo straujāk pieaug viļņa augstums un jo stiprāks ir trieciens pret krastu. Savukārt, ja pāreja no okeāna uz sauszemi ir lēzena, viļņa augstums nav tik izteikti liels.
Cunami pārvietošanos ietekmē okeāna dibenā esošie paaugstinājumi un ieplakas — tie nosaka, vai vilnis izplatās vienā noteiktā virzienā, sadalās vairākos atsevišķos viļņos vai maina kustības virzienu.
Atkarībā no krastu formas cunami izpaužas kā spēcīgs paisums, milzīgs ūdens virpulis vai augsta ūdens siena. Pasaulē augstākais reģistrētais cunami tika novērots 1958. gadā kādā Aļaskas līcī, kad zemestrīces rezultātā milzīgs klints gabals iekrita ūdenī, radot 520 m augstu vilni.
Cunami brīdinājuma sistēmas
Klusajā un Indijas okeānā ANO Starptautiskā Okeanogrāfijas komisijas vadībā zinātnieki ir izveidojuši cunami brīdinājuma sistēmas, kuru galvenais uzdevums ir laikus informēt piekrastē dzīvojošos iedzīvotājus
Lai varētu sagatavot detalizētus brīdinājumus apdraudēto teritoriju iedzīvotājiem, pētnieki sākuši izstādāt cunami datorsimulācijas. Datus par seismiskajos mērījumos reģistrētu zemestrīci un par okeāna dibena topogrāfiju ievada datorā. Pēc šīs informācijas apstrādes dators izskaitļo cunami ātrumu un kustības virzienu. Agrāk cunami simulācijai atklātā ūdenstilpē bija vajadzīgi vairāki mēneši, tagad tā paveicama dažu stundu laikā. Šādu pētījumu mērķis ir noteikt vietas, ko varētu skart cunami, tādējādi būtu iespējams novērst katastrofu. Vēl grūtāk ir prognozēt iespējamo cunami uzvedību, viļņiem sasniedzot krastu. Šajā jomā papildināt zināšanas palīdz Āzijas cunami nodarīto postījumu novērtējums. Izanalizējot situāciju, ir iespējams noteikt viļņu skaitu, augstumu un kustības ātrumu.
Izopropilamīns
Izopropilamīns ((CH3)2CHNH2) (2-aminopropāns, 2-propilamīns) ir bāziska organiska viela, amīns. Tas ir bezkrāsains, higroskopisks, ugunsnedrošs šķidrums ar amonjakam līdzīgu smaku. Izopropilamīnu lieto par ķīmiskās rūpniecības izejvielu. Lieto herbicīda glifosāta iegūšanai.
Iegūst, izopropanolam reaģējot ar amonjaku metāliska katalizatora klātienē:
Maisījumā ar izopropanolu to lieto zarīna iegūšanai.
Deniss Romanovs
Deniss Romanovs (dzimis Rīgā) ir Latvijas futbolists, vārtsargs. Pašlaik (2017) pārstāv Latvijas Virslīgas klubu Riga FC. Iepriekš spēlējis arī Skonto/Metāls, FK Valmiera, FK Ventspils, Ditton, Bukarestes "Dinamo", Prāgas "Slavia", Lankaranas "Khazar", kā arī vairākos Indonēzijas klubos. Latvijas izlasē pārsvarā bijis rezervista statusā un aizvadījis 5 spēles.
2006. gada novembrī parakstīja līgumu ar Rumānijas futbola klubu Bukarestes "Dinamo", bet 2009. gada janvārī to lauza. Klubā viņam tā arī neizdevās nostiprināties, jo pamatvārtsarga vieta tika atvēlēta Rumānijas izlases pamatvārtsargam Bogdanam Loboncam. 2009. gada februārī viņš noslēdza līgumu ar Prāgas "Slavia", kas tobrīd bija līgas līdervienība. Arī Prāgas komandā Romanovs netika pie vērā ņemama spēles laika. 2010. gada jūlijā viņš parakstīja divu gadu līgumu ar Azerbaidžānas klubu "Khazar".
Valodu uzskaitījumi
Valodu uzskaitījumi:
Raibais zemesstrazds
Raibais zemesstrazds (Zoothera aurea) ir mežastrazdu dzimtas (Turdidae) dziedātājputns. Raibais zemesstrazds ligzdo mitrajos taigas skujkoku mežos, galvenokārt Āzijas austrumos un Sibīrijā. Tas ļoti reti ieklejo Eiropas rietumu daļā, vienu reizi ir novērots arī Latvijā. Raibajam zemesstrazdam izdala divas pasugas. Latvijai vistuvāk ligzdo Krievijas Eiropas daļā sastopamā nominālpasuga Z. a. aurea.
Izplatība
Izplatīts Krievijas Eiropas daļā un lielā daļā Āzijas mežu (Sibīrijā, Tālajos Austrumos, Japānā, Korejā un Mongolijas ziemeļos). Ziemo Āzijas dienvidos un dienvidaustrumos, sasniedzot Filipīnu rietumus, Ķīnas dienvidus un Taivānu. Atsevišķi īpatņi kā maldu viesi reizēm nokļūst Rietumeiropā.
Latvijā
Latvijā novērots vienu reizi, kad 2001. gada novembrī Ikšķilē tika noķerts novārdzis īpatnis un nogādāts Salaspilī, kur tika apgredzenots un izlaists brīvībā botāniskajā dārzā. Dažas dienas vēlāk tomēr tika konstatēts, ka putns ir lidot nespējīgs, to atkārtoti noķēra un nogādāja Rīgas Zooloģiskajā dārzā, kur putns nodzīvoja nebrīvē līdz 2004. gadam.
Izskats
Raibais zemesstrazds ir viens no lielākajiem putniem mežastrazdu dzimtā un ir lielāks arī par Latvijā sastopamajiem mežastrazdiem. Tam ir spēcīgi veidots ķermenis, kura garums ir 27—31 cm, bet spārnu izplētums 44—48 cm. Raibajam zemesstrazdam ir raibumots apspalvojums — uz bāli dzeltena fona izkaisīti melni zvīņveida raibumi. Pārsvarā uzturas nevis koku lapotnē, bet uz zemes, kur pārvietojas ejot, ne lēkājot. Visvieglāk to atpazīt lidojumā pēc spārniem, kad var redzēt balto spārnu apakšu, uz kuras apmēram ap vidu izceļas melna šķērsjosla. Tā knābis ir spēcīgs, salīdzinot ar citiem mežastrazdiem, masīvs. Galva liela. Noapaļotie spārni relatīvi gari, salīdzinot ar asti.
Uzvedība un barība
Raibais zemesstrazds mājo skujkoku vai jauktu koku mežos kādas ūdenstilpes tuvumā. Ziemas periodā tas migrē uz tropu vai subtropu mežiem. Barojas ar kukaiņiem, kāpuriem un ogām. Tas rūpīgi pārmeklē zemi, paceļot un apgriežot apkārt nokritušās lapiņas, koku mizas un skaidas. Lai izbiedētu kukaiņus un liktu tiem sakustēties, tas mēdz negaidīti izplest un izpurināt spārnus un asti.
Ligzdošana
Raibajam zemesstrazdam parasti sezonā ir viens perējums, bet var būt arī 2 perējumi. Ligzda tiek būvēta zaru žāklēs 2—6 metru augstumā, ļoti retos gadījumos uz zemes starp akmeņiem un sedzošiem augiem. Ligzda tiek būvēta no sausām paparžu lapām, koku lapām, zariņiem un sūnām. No iekšpuses tā tiek oderēta ar dubļu kārtu un pēc tam bagātīgi ar smalkām saknītēm, zālītēm un lapiņām. Dējumā ir 2—5 olas. Inkubācijas periods ilgst 12—15 dienas.
Aizsardzība
Kopumā sugas izplatības areāls ir plašs. Raibais zemesstrazds apdzīvo cilvēka saimnieciskās darbības maz skartus apvidus, tādēļ nav būtiski apdraudēts.
Barikāžu laiks
Barikāžu laiks ir vēsturisks apzīmējums 1990. gada 4. maijā atjaunotās Latvijas Republikas aizsardzības pasākumiem, kas tika organizēti Rīgā un citās Latvijas pilsētās no 1991. gada 13. līdz 27. janvārim. Plašākā nozīmē šis apzīmējums var tikt attiecināts uz laika periodu līdz 1991. gada 21. augustam, kad notika pēdējais OMON specvienību uzbrukums Jēkaba ielas barikādēm.